13/05/2016 | Administración LocalMunicipal
Oleiros
Secretaría Xeral
Convocatoria e bases das prestacións de apoio á escolarización. Curso 2016/2017

Mediante acordo da Xunta de Goberno Local que tivo lugar en sesión extraordinaria o dia 25 de abril de 2016, acordouse efectuar a convocatoria para a concesión das prestacións de apoio á escolarización para o curso 2016/2017, cuxas bases reguladoras se insertan a continuación: a) A Concellería de Servizos Sociais e Sanidade do Concello de Oleiros propuxo á Xunta de Goberno Local aprobar a convocatoria do procedemento para a solicitude das prestacións de apoio á escolarización, recollidas no “Regulamento de medidas pola inclusión social do Concello de Oleiros” (publicado o seu texto íntegro no BOP da Coruña, núm.51 do 17/03/2015) b) O orzamento previsto para esta convocatoria do ano 2016 é de 15.000 € (quince mil) como límite máximo, con cargo á partida orzamentaria 70.231.480.02. O obxecto da convocatoria é a concesión das prestacións de apoio á escolarización para o curso 2016/2017, recollidas no artigo 2. d, como unha das axudas contempladas no “Regulamento de medidas pola inclusión social do Concello de Oleiros”, e reguladas máis amplamente no título IV da dita norma. O fin destas axudas económicas, non periódicas de pagamento único e de carácter finalista, é axudar ás familias máis desfavorecidas a cubrir os gastos extraordinarios que supón o inicio do curso escolar (material escolar, roupa e calzado, pagamentos extraordinarios relacionados coa escolarización, etc.) O importe destas axudas serán: - 2º ciclo de educación infantil: 65 € (sesenta e cinco) - Educación primaria: 75 € (setenta e cinco euros) - ESO ou ciclo formativo equivalente: 85 € (oitenta e cinco) - Bacharelato ou ciclo formativo equivalente: 95 € (noventa e cinco) No suposto de que o número de solicitantes que cumpren os requisitos determinase a insuficiencia da previsión orzamentaria sinalada no artigo 1, serían rexeitadas as solicitudes correspondentes a familias que acaden unha renda máis elevada, ata o límite en que o crédito consignado sexa abondo para atender ás demais. Con carácter xeral, os requisitos recollidos no artigo 4 do “Regulamento de medidas pola inclusión social” son: a) Ter residencia efectiva e estar de alta no Padrón Municipal do Concello de Oleiros cunha antigüedade mínima de catro meses. Poderá exceptuarse deste requisito cando así se valore por parte do persoal técnico do Departamento de Servizos Sociais de acordo á gravidade ou a causa sobrevida da súa situación. Esta excepcionalidade deberá estar recollida expresamente e razoada no informe social que se elabore para acceder ao recurso. b) Acreditar a situación económica e familiar que da acceso a cada un dos recursos, así como colaborar á hora de proporcionar a información e a documentación necesaria para poder valorala. c) Non superar a suma de ingresos de todos os membros da unidade familiar o límite establecido para cada un dos recursos. Da suma de todos estes ingresos se poderá descontar ata un máximo de 400 € en concepto de gastos ocasionados polo aluguer ou pago da hipoteca da vivenda habitual. Os límites para ter acceso aos recursos se actualizarán automaticamente na medida en que o fagan aos que fan referencia. Computarán como ingresos da unidade familiar todos aqueles ingresos netos que existan na unidade de convivencia en concepto de rendas, retribucións, pensións, prestacións… Agás aqueles que teñan un carácter finalista e a prestación familiar por fillo menor de 18 anos a cargo da Seguridade Social. d) Con carácter xeral non ter débedas coa Facenda Local. As persoas beneficiarias poderán quedar exonerados do cumprimento desta obriga á que fai referencia o artigo 13.2 da Ley General de Subvenciones, polas especiais circunstancias de emerxencia e/o necesidade social que motivan o dereito a acceder a estas axudas dirixidas a cubrir necesidades básicas e, sempre e cando, este debidamente acreditada a imposibilidade de asumila polas circunstancias que concorren en cada caso. Esta exención deberá constar no informe de valoración. e) Presentar a solicitude no modelo normalizado e na forma que se establece no presente regulamento. Ademais se deberán cumprir os requisitos específicos: a) Artigo 29. Serán beneficiarias aquelas unidades familiares coa renda per cápita máis baixa, ata esgotar o orzamento previsto, unha vez calculados os seus ingresos de acordo coa documentación requirida b) En todo caso, a renda per cápita familiar dispoñible, unha vez descontados os gastos máximos previstos en concepto de aluguer ou de hipoteca, non poderá superar o 60% do IPREM fixado para o ano 2016, isto é, non poderá superar os 319,51 € (trescentos dezanove con cincuenta e un). c) O alumnado deberá estar escolarizado nun centro público ou concertado do Concello de Oleiros. Poderase eximir deste requisito cando se considere que está xustificada a escolarización nun centro de fóra do termo municipal por parte do persoal técnico do Departamento de Servizos Sociais. d) O alumnado deberá convivir cos seus proxenitores, titores legais ou familia de acollida. Nos supostos de cese de convivencia dos proxenitores, solicitará esta prestación a persoa titular da garda e custodia e que conviva efectivamente cos menores. Presentarase unha única solicitude para varios menores da mesma unidade familiar. As solicitudes dirixidas ao Alcalde-Presidente do Concello, deberán presentarse no Rexistro de Entrada do Concello de Oleiros no modelo normalizado que se facilitará tanto nos centros escolares como nas dependencias da Concellería de Servizos Sociais e Sanidade do Concello de Oleiros, e que se inclúe como anexo I da presente convocatoria, por calquera dos medios sinalados no artigo 38 da Lei 30/1992, de Réxime Xurídico das Administracións Públicas e do Procedemento Administrativo Común. A documentación que deberá acompañar a solicitude é, con carácter xeral, a prevista no artigo 5 do Regulamento de medidas pola inclusión social: a) Fotocopia do documento de identidade, permiso de residencia ou pasaporte (no caso de non ter ningún dos dous primeiros) de todas as persoas da unidade familiar. b) Fotocopia do libro de familia ou documento análogo no suposto de non telo (acta ou partida de nacemento) c) Xustificación dos ingresos de todas as persoas maiores de 18 anos da unidade familiar dende xaneiro a abril de 2016: - Traballadores/as por conta allea: fotocopia das nóminas - Traballadores/as autónomos/as: fotocopia dos xustificantes das cotizacións á Seguridade Social. Teranse en conta como ingresos mínimos mensuais os da base de cotización á Seguridade Social. - Pensionistas: xustificante da pensión de incapacidade, xubilación, viuvez, orfandade,. - Persoas en situación de desemprego, fotocopia da tarxeta de demanda de emprego e certificado do SEPE/INEM no que se recolla se percibe ou non prestación ou subsidio por desemprego, especificando a contía mensual que corresponda e período recoñecido. Se estivo en activo nalgún momento, nos meses de xaneiro a abril de 2016, deberá presentar as nóminas neses períodos. - Outros: calquera outro ingreso non contemplado nos apartados anteriores, aportando o documento xustificativo correspondente en cada caso. d) Vida laboral de todas as persoas maiores de 18 anos da unidade familiar e) No caso de cese da convivencia, separación ou divorcio achegarase a sentenza e o convenio regulador, de ser o caso f) Copia do contrato de aluguer ou o último recibo do IBI, así como o último xustificante do pago, do aluguer ou da hipoteca, de ser o caso. g) Calquera outra documentación que se considere necesaria para poder valorar a situación de necesidade por parte do persoal técnico do Departamento de Servizos Sociais, como por exemplo a declaración do IRPF, extracto das contas bancarias,. h) Volante de convivencia (achegarao de oficio o Concello de Oleiros) Se a solicitude non reunise toda a documentación necesaria será solicitada na listaxe provisional que sairá publicada nas datas fixadas no procedemento que regulará estas axudas. De non achegar a documentación requirida terase por desistida na súa solicitude. O procedemento seguido para a concesión das axudas será o de concorrencia competitiva en función da renda. A instrución do procedemento corresponderá á coordinadora da Área de Servizos Sociais. Unha vez rematado o prazo de presentación de solicitudes, efectuarase a súa avaliación por parte dun órgano colexiado composto por 3 persoas do equipo técnico do Departamento de Servizos Sociais. As actividades de instrución deste procedemento comprenderán as seguintes actuacións: – Unha vez que finalice a convocatoria revisaranse todas as solicitudes e publicarase unha listaxe provisional coas solicitudes admitidas, as que se propón denegar e por qué motivo, e as que deben emendar erros ou achegar documentación. Esta listaxe será publicada no taboleiro de edictos do Concello de Oleiros e no taboleiro do propio Departamento de Servizos Sociais e se informará á poboación da súa publicación a través da web municipal, dos paneis informativos así como por SMS aos teléfonos móbiles que se indiquen na solicitude. – No momento en que saia publicada a listaxe provisional abrirase un prazo de dez días hábiles para presentar a documentación requirida e máis para presentar alegacións, advertindo que, en caso de non subsanar en prazo, proporase a súa denegación. – Finalizado o dito prazo revisarase a documentación achegada e se elaborará a listaxe definitiva, ordeando as solicitudes de menor a maior renda per cápita, e indicando cales se propoñen conceder, e cales denegar e por qué motivo. – A avaliación das solicitudes efectuarase de conformidade aos criterios, formas e prioridades de valoración establecidas nesta convocatoria. Ä vista do expediente e do informe do órgano colexiado o instrutor formulará a proposta de resolución debidamente motivada a cal se trasladará ao concelleiro de servizos sociais e sanidade, quen resolverá as solicitudes e concederá as axudas mediante unha orde de resolución na que se recollan todos/as os/as menores con dereito á dita prestación en función da renda per cápita ata esgotar o orzamento previsto, sempre e cando cumpran todos os requisitos e non superen os límites establecidos no artigo 3 desta convocatoria, así como as solicitudes denegadas e os motivos de denegación. A resolución definitiva que se adopte será publicada do mesmo xeito sinalado no primeiro punto anterior. Estas publicacións substituirán á notificación nos termos que se establecen no artigo 59.6 b. e 60 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Ambas listas publicaranse unicamente co número do documento de identidade que as persoas solicitantes presentaran na súa solicitude. a) O pagamento destas prestacións farase desde a Intervención Municipal mediante cheques nominativos a nome do pai, nai ou titor/a legal que presentara a solicitude, no prazo máximo de vinte (20) días desde que se dite a resolución de concesión. As persoas beneficiarias deberán presentar no prazo dun (01) mes desde que recollan o cheque unha factura xustificativa conforme a prestación de apoio á escolarización foi utilizada para os fins que se concedeu. Para o efecto de xustificar o pagamento desta prestación deberán presentar facturas en concepto de libros e material escolar, preferentemente. De forma subsidiaria e previo xustificación dos motivos ante o Departamento de Servizos Sociais, aceptaranse facturas xustificativas doutro tipo de gastos relacionados co inicio do curso escolar, como pagamentos extraordinarios relacionados coa escolarización, roupa e calzado,. b) Naqueles supostos nos que non se achegue esta documentación xustificativa iniciarase un procedemento de devolución e restrinxiráselle o acceso a estas prestacións ata que reintegre a contía non xustificada debidamente. O prazo para poder presentar as solicitudes será de vinte (20) días naturais que contarán desde o día seguinte á data de publicación desta convocatoria no Boletín Oficial da Provincia (BOP) da Coruña. ************************** Oleiros, de de 2016 Sinatura da persoa solicitante a) Fotocopia do documento de identidade, permiso de residencia ou pasaporte (no caso de non ter ningún dos dous primeiros) de todas as persoas da unidade familiar. b) Fotocopia do libro de familia ou documento análogo no suposto de non telo (acta ou partida de nacemento) i) Xustificación dos ingresos de todas as persoas maiores de 18 anos da unidade familiar dende xaneiro a abril de 2016: – Traballadores/as por conta allea: fotocopia das nóminas – Traballadores/as autónomos/as: fotocopia dos xustificantes das cotizacións á Seguridade Social. Teranse en conta como ingresos mínimos mensuais os da base de cotización á Seguridade Social. – Pensionistas: xustificante da pensión de incapacidade, xubilación, viuvez, orfandade,. – Persoas en situación de desemprego, fotocopia da tarxeta de demanda de emprego e certificado do SEPE/INEM no que se recolla se percibe ou non prestación ou subsidio por desemprego, especificando a contía mensual que corresponda e período recoñecido. Se estivo en activo nalgún momento, nos meses de xaneiro a abril de 2016, deberá presentar as nóminas neses períodos. – Outros: calquera outro ingreso non contemplado nos apartados anteriores, aportando o documento xustificativo correspondente en cada caso. j) Vida laboral de todas as persoas maiores de 18 anos da unidade familiar k) No caso de cese da convivencia, separación ou divorcio achegarase a sentenza e o convenio regulador, de ser o caso l) Copia do contrato de aluguer ou o último recibo do IBI, así como o último xustificante do pago, do aluguer ou da hipoteca, de ser o caso. m) Calquera outra documentación que se considere necesaria para poder valorar a situación de necesidade por parte do persoal técnico do Departamento de Servizos Sociais, como por exemplo a declaración do IRPF, extracto das contas bancarias,. n) Volante de convivencia (achegarao de oficio o Concello de Oleiros)” OLEIROS, a 5 de maio do 2016. O ALCALDE, Asdo: Angel García Seoane